
1 Studietilbudet 
1.1 Oversikt over studietilbudet i perioden 
Tre årsenheter
· psykologi (opptaksgrunnlag til profesjonsstudiet), 

· etnisitet og flerkulturelle samfunn, 

· utvikling og miljø


Elleve bachelorprogram, 

hvorav seks disiplinære: 

· psykologi, 

· samfunnsgeografi, 

· samfunnsøkonomi,

· sosialantropologi, 

· sosiologi, 

· statsvitenskap,


og fem tverrfaglige:

· europastudier, 

· internasjonale studier, 

· kultur og kommunikasjon, 

· offentlig administrasjon og ledelse,

· utviklingsstudier.


Ni toårige masterprogram: 

· Development Geography, 

· Environmental and Development Economics, 

· Peace and Conflict Studies (PECOS),

· Psychology 

· samfunnsøkonomi (Economics),

· samfunnsgeografi, 

· sosialantropologi, 

· sosiologi, 

· statsvitenskap.

Ett masterprogram på halvannet år: Society, Science and Technology in Europe (ESST),

ett femårig masterprogram i samfunnsøkonomi, og

ett femårig profesjonsstudium i psykologi. 

Fakultetet har i alle disipliner hovedfagsstudenter i siste del av studiet. Hovedfagsstudentene er under oppgaveveiledning og følger ellers emner som i stor grad overlapper med masteremner.

For studenter med avsluttet bachelorgrad tilbyr fakultetet i tillegg Prosjektforum (30 studiepoeng).
1.2 Endringer som er gjort i studietilbudet i rapporteringsperioden. 

Et toårig masterprogram i psykologi ble igangsatt fra høsten 2004. Det nye masterstudiet gir ikke klinisk psykologkompetanse, men vil kvalifisere for et bredt spekter av arbeidsoppgaver som innebærer bruk av anvendt psykologisk kunnskap. Masterprogrammet viderefører ulike retninger fra bachelorprogrammet i psykologi, og gir mulighet til spesialisering temaområder som organisasjons- og arbeidslivspsykologi, helse og sosialpsykologi, anvendt kognitiv psykologi, samt kultur og kommunikasjon.
1.3 Behov for fremtidige endringer i porteføljen

Grunnet kutt i studieplasser for 2005/2006, tas det ikke opp studenter til de tverrfaglige årsenhetene i etnisitet og flerkulturelle samfunn og utvikling og miljø. Når deler av fakultetets studieplasskutt ble tatt her, ble det begrunnet i satsing på hele studieløp, arbeidsmarkedsrelevans, samt at det ga umiddelbare kutt i kostnader til programadministrasjon og faglige ledelse. I samme retning pekte en faglig vurdering av emnesammensetningen i årsenheten i etnisitet og flerkulturelle samfunn, og den lave inntakskvaliteten på årsenheten i utvikling og miljø. Det er viktig å fortsette å fremheve de tematiske områdene i undervisningstilbudet, ettersom de er knyttet til sentrale forskningstema ved fakultetet. Fakultetsstyret foreslår at dette gjøres på en annen måte enn gjennom egne årsenheter, og anbefaler at de fra 2006/2007 legges ned permanent som søknadsalternativ i samordna opptak.

Fakultetsstyret vedtok på møtet 15.09.05 å anbefale opprettelsen av en toårig master i Teknologi og innovasjon i kunnskapssamfunnet fra studieåret 2006/7. Programmet baseres på det eksisterende internasjonale masterprogrammet ESST (90 studiepoeng), og skal omhandle hvordan teknologi, innovasjon og vitenskap inngår i samfunnsmessige prosesser, og reflektere de tematiske områder og forskningsaktiviteter som er sentrale ved TIK-senteret. Etableringen av dette programmet er en tilpassing av TIKs portefølje til ny gradsstruktur, og det toårige masterstudiet vil i motsetning til ESST være direkte kvalifiserende for forskerutdanning ved senteret.  
2 Studiekvaliteten

2.1 Vurdering av kvantitative data
2.1.1 Rekruttering
Rekrutteringen til fakultetet vurderes under punkt 2.2.1 Inntakskvalitet.

2.1.2 Frafall, gjennomføring og resultater

Frafall

Det har vist seg vanskelig å finne gode og pålitelige statistikker over gjennomstrømming og frafall blant programstudentene. Studieavdelingen har utarbeidet oversikter over antallet registrerte programstudenter første studiesemester, og antall registrerte ett år etter. For kullene som begynte høst 03 og høst 04 viser slike oversikter et gjennomsnittlig ’frafall’ på om lag 20% på masterprogrammene og 30% på bachelor. I løpet av andre studieår er ’frafallet’ ytterligere 10-20%. Disse tallene gir imidlertid ikke et klart bilde av reelt frafall, ettersom de skjuler studenter som har fått innpasset tidligere utdanning og studenter som faktisk har fullført studiene. Det er derfor vanskelig å vurdere om frafallet er for stort i dag. Tallene gir likevel en indikasjon på hvor mange studenter vi kan forvente at fortsetter fra et studieår til et annet. SV ser ut til å ha noe mindre frafall av denne typen enn gjennomsnittet på allmennfakultetene. 
En NIFU STEP undersøkelse av frafall fra universitetet
 for studenter som begynte høsten 1999, viser at over halvparten av de svarte på undersøkelsen ikke fortsatte utdanningen ved det lærested de begynte. Det aller meste av frafallet skyldes studenter som vil begynne i et nytt studium, og som i stor grad også oppfatter universitetet de begynte på som et midlertidig oppholdssted. Omtrent 15 prosent av hele utvalget har svart at lærestedet kunne ha gjort noe for å forhindre at de skiftet lærested eller sluttet. Det er ”bedre oppfølging” som framheves som viktigst, men også informasjon og veiledning mer generelt, samt bedre undervisning og mer fastlagt struktur i studiet har betydning. Samtidig er frafallet minst blant studenter som har en aktiv studiemåte. Funnene i rapporten underbygger fakultetets satsing på programkvalitet og undervisningskvalitet, som omhandles i 2.2.3 og 2.2.4..
Når det gjelder gjennomføringsgraden til de studentene som faktisk er registrert, kan denne måles på ulikt vis. Vi har funnet det mest relevant å vurdere to elementer: på bachelornivå har vi sett på avlagte studiepoeng per student per semester, og på masternivå andelen masterstudenter som gjennomfører til normert tid.

Gjennomføring bachelor: avlagte studiepoeng per registrert student

Tabell 2 (vedlagt) viser aktiviteten til registrerte bachelorprogramstudenter studieåret 2004/2005. Gjennom å synliggjøre antall registrerte studenter med null studiepoeng får vi frem et skille mellom aktive og ikke-aktive studenter. 

Dersom avlagte nye studiepoeng deles på alle registrerte studenter, får vi i gjennomsnitt 21 studiepoeng per student, eller 70% progresjon. I gjennomsnitt er det en fjerdedel av de registrerte studentene som avlegger null nye studiepoeng. Når vi holder disse utenfor i beregningen av antall studiepoeng per student får vi 27 poeng per semester. 90% progresjon blant de aktive bachelorstudentene er tall vi kan være meget godt fornøyd med. 

Andelen ’aktive’ studenter varierer mellom programmene. Årsenhetene har klart flest studenter som avlegger null nye studiepoeng. Vi ser også at de disiplinære bachelorprogrammene har færre aktive studenter enn de tverrfaglige. Dette kan ha sammenheng med inntakskvaliteten, samt det store tallet overgangsstudenter fra gammel gradsstruktur. Av studentene som avlegger null studiepoeng vil det generelt være en andel studenter på utvekslingsopphold. Dette tallet har vært økende ved fakultetet. 
Gjennomføring master: andel fullførte til normert tid
Tabellen under viser antall studenter som har fullført de nye masterprogrammene på normert tid våren 2005, og omtrentlig andel fullførte på normert tid:
	Program
	Antall studenter fullført på normert tid (våren 2005)
	Omtrentlig andel fullført på normert tid

	SVM2-DEVG
	4
	100%

	SVM2-ECON
	9
	25%

	SVM2-EDEC
	9
	40%

	SVM2-PECOS
	7
	30%

	SVM2-SANT
	19
	40%

	SVM2-SGO
	1
	3%

	SVM2-SOS
	0
	0%

	SVM2-STV
	14
	10%


Det er klart skuffende at så få studenter har fullført de nye masterprogrammene på normert tid. Ved Sosialantropologisk institutt er det imidlertid gjennomført en snuoperasjon ved overgang fra hovedfag til master. Viktige trekk ved studieopplegget på master i sosialantropologi, og forslag til tiltak for å bedre gjennomføringen på de andre programmene omtales nærmere i punkt 2.2.3 programkvalitet.
2.1.3 Studiepoengproduksjon
Fakultetet har de siste to studieårene hatt en relativt stabil studiepoengproduksjon, men med en viss nedgang på bachelornivå og oppgang på masternivå:
	60-poengsenheter
	Enhet
	2003 HØST
	2004 VÅR
	2004 HØST
	2005 VÅR

(per 01.09.05)

	Bachelornivå
	ISV 
	268
	206
	240
	149

	
	PSI 
	394
	350
	316
	299

	
	SAI
	141
	129
	121
	108

	
	ISS -SGEO
	57
	83
	60
	88

	
	ISS - SOS 
	201
	152
	201
	159

	
	SV – felles 
	86
	146
	94
	184

	
	TIK
	15
	13
	12
	12

	
	ØI 
	166
	168
	188
	171

	TOTAL
	 
	1328
	1247
	1232
	1170

	Høyere grad
	ISV
	124
	128
	124
	131

	
	PSI
	-
	-
	17
	16

	
	PSI Profesjon
	199
	182
	177
	201

	
	SAI
	37
	41
	51
	57

	
	ISS - SGEO
	24
	39
	24
	37

	
	ISS - SOS 
	61
	65
	74
	64

	
	TIK 
	22
	6
	22
	7

	
	ØI 
	82
	87
	89
	89

	TOTAL
	
	549
	548
	578
	602


På lavere grad har ISV en redusert produksjon fra våren 2004 til våren 2005. Instituttet rapporterer at dette i hovedsak skyldes omlegging av emnetilbudet. Ved de fleste fag, og kanskje særlig ved PSI og ISV var det også en stor del fullføringsstudenter i 2003/2004. Ved profesjonsstudiet i psykologi skyldes variasjonen i studiepoengproduksjon endringer i opptaksrammene i årene før. SAI har en oppgang i produksjonen på master som følge av god gjennomstrømming på masterprogrammet.
2.1.4 Forholdstall lærer/student
Fakultetet har ved en rekke anledninger meldt inn til universitetsledelsen at vi har et for stort antall studenter per vitenskapelig ansatt. Dette går på klar bekostning av den oppfølgingen vi kan gi våre enkelte studenter. I tillegg at undervisningsmengden i seg selv er knapp i en del tilfeller, er det generelt slik at behovet for timer til undervisning, veiledning og sensur langt overskrider disponibel arbeidstid i staben. Dette resulterer ved enkelte enheter i stor overbelastning på staben. Samfunnsgeografi rapporterer for eksempel at de nå vil hente inn flere eksterne ressurser for å redusere belastningen. Ved Institutt for statsvitenskap må nærmere 30 % av alle oppgavene i dag utføres av eksterne. Ved et universitet som skal profilere seg som et forskningsuniversitet med forskningsbasert undervisning bør man vurdere hvor mye undervisning som er faglig forsvarlig at utføres av eksterne. Grensen for hva som er akseptabelt vil variere mellom fag avhengig av tilgang på ekstern forskningsbasert arbeidskraft fra for eksempel instituttsektoren, men fakultetet er likevel i noen tilfeller trolig over en slik grense. 
Fakultetet vil fremheve at tross det høye tallet studenter per ansatte, er søkningen til våre studier meget god, og det er ingen indikasjoner på at våre studenter i større grad enn gjennomsnittet ved UiO faller fra studiene, har lavere gjennomstrømming eller er misfornøyd med studietilbudet. Dette tyder på fakultetet disponerer sine begrensete ressurser per student på en god og effektiv måte. Forslag til tiltak under 2.2.3 programkvalitet og 2.2.4 undervisningskvalitet viser likevel at vi har klare og viktige mål om bedre kvalitet i studiene, samtidig som budsjettet for de kommende år gir dystre signaler. 

SV-fakultetet har en svært lav andel basisfinansiering, og er i ekstraordinær grad avhengig av studiepoenginntekter for å finansiere forskningstid og administrasjon. Studieplasskuttene for 2005/2006, og deres effekt i basis har gjort situasjonen ytterligere forverret. I tillegg har ikke fakultetet hittil maktet å fylle måltallene for stipendiatstillinger, og disse midlene har inntil nå vært benyttet til å finansiere undervisningsaktivitetene. Full måloppnåelse fra neste år vil dermed gi fakultetet et reelt kutt i midler som kan benyttes til undervisning.
Vurdering av behov for tiltak
Fakultetets hovedinnspill i budsjettarbeidet for 2006-2008 er derfor en radikal styrking av basisfinansieringen av fakultetet. Hovedargumentasjonen for en styrket basisfinansiering er at den vil gi rom for å bedre forholdstallet mellom studenter og vitenskapelige ansatte, og gi mer undervisning og mer forskningsbasert undervisning enn det vi har kapasitet til i dag. Konkret forslag til tiltak er beskrevet i budsjettinnspillet for 2006.
2.1.5 Karaktersetting (bruk av karakterskalaen)

	Antall karakterer totalt 
	2003
	2004
	2005 (vår)

	Lavere grad 
	7006
	11952
	5322

	Høyere grad (inkludert profesjon) 
	1360
	2918
	1293


Karakterne ved fakultetet har hatt en stabil prosentvis fordeling innenfor nivå i årene 2003- 2005 (vår). På lavere grad er fordelingen i samsvar med den prosentvise fordelingen i ECTS-systemet. På høyere grad er det en klart høyere andel av de beste karakterene, men C er likevel hyppigst gitte karakter. 

Statistikk for hele UiO i perioden viser at SV-fakultetet her skiller seg fra andre fakulteter, som alle har B som hyppigst gitt karakter. Vi ser dette som et resultat av at SV-fakultetet i større grad har benyttet karakterskalaen etter intensjonen.
I henhold til retningslinjene for karakterskalaen vurderer fakultetet karakterfordelingen på studienivå, snarere enn å se på enkeltemner. Ett unntak er masteroppgaven, ettersom den er av en slik størrelse og betydning at det er viktig å unngå for store avvik i karaktersettingen mellom fagene på fakultetet. Tabellen under viser at karaktersnittet varierer fra en god C (sosiologi) til en god B (samfunnsgeografi). 
	 
	Gjennomsnittskarakter
	Totalt antall karakterer

(hele perioden)

	  
	2003
	2004
	2005 (vår)
	

	PECOS master
	 
	 
	B (64,1)
	8

	SGO hovedfag
	B ( 64,1)
	B (63,8)
	B (64,1)
	41

	SGO master
	 
	B (64,0)
	B (64,3)
	4

	SOSANT hovedfag
	B (63,9)
	B (64,1)
	B (64,0)
	68

	SOSANT master
	 
	 
	B (64,1)
	19

	SOS hovedfag
	B (63,5)
	C (63,3)
	C (63,4)
	88

	SOS master
	 
	 
	C (63,4)
	9

	STV hovedfag
	B (64,3)
	B (63,9)
	B (63,5)
	163

	STV master
	 
	B (63,7)
	B (64,0)
	31

	PSYK prof hovedoppg
	B (63,9)
	B (63,9)
	B (64,0)
	130


Vurdering av behov for tiltak

Det er ingen indikasjoner på at fakultetet bør iverksette generelle tiltak i forhold til bruk av karakterskalaen. Det er likevel viktig å følge tilsynssensorenes og karakterpanelenes vurderinger av karaktersettingen i forhold til faglig nivå. Referansepanelet for sosiologi uttrykker klar bekymring for ulik karaktergiving i samfunnsfagene, og anbefaler at det sees nærmere på de kvalitative vurderingskriteriene som brukes ved de enkelte fag, særlig de som omhandler masteroppgaven. Det er også viktig å følge med på karaktersettingen i andre fagområder, slik at ikke karaktersettingen ved SV-fakultetet gir våre kandidater dårligere arbeidsmarkedsmuligheter. I dag skiller SV seg ut på masternivå ved å gi klart flere C enn andre fakulteter. Fakultetet ber Universitetsledelsen legge større kraft i arbeidet med å sikre at karaktersettingen på masternivå følger de samme generelle retningslinjer. 
Når det gjelder masteroppgaven spesielt, vil fakultetsledelsen følge med på utviklingen med tanke på å forhindre en for snever bruk av karakterskalaen ved enkelte program. Ser man nærmere på karaktergivingen på de enkelte fag (tabell 3, vedlagt), er det særlig samfunnsgeografi, sosialantropologi og profesjonsstudiet i psykologi som gir grunnlag for nærmere vurdering, ettersom mer enn 75% av studentene gis enten A eller B. Ved samfunnsgeografi og sosialantropologi oppnår samtidig mer enn 25% av studentene beste karakter.
2.2 Egenvurdering av kvaliteten på studieprogrammene

2.2.1 Inntakskvalitet

Søkningen til lavere grads studier ved fakultetet har økt kraftig etter innføringen av nye studieprogram. Tabell 1 (vedlagt) viser søkerinformasjon for 2004/5. I 2004 var det de disiplinære programmene som opplevde en økning i antall søknader, og hadde til dels svært høye poengkrav. Frem til 2005 har poenggrensene utjevnet seg noe. De tverrfaglige programmene har imidlertid fortsatt jevnt over høyere poenggrense for opptak enn de disiplinære. Poengkravet til bachelorprogrammet i internasjonale studier er blant de høyeste ved Universitetet i Oslo. 

På masternivå er det spesielt de engelskspråklige studieprogrammene som har en høy søkning i forhold til opptaksrammen. Av disse er en stor andel internasjonale søkere. Det er profesjonsstudiet og det nye masterstudiet i psykologi som har klart høyest søkertall og karakterkrav. 

Gjennomførte tiltak 2004/2005

Bachelorprogrammet i offentlig administrasjon og ledelse hadde høsten 2003 og 2004 markert lavere andel ja-svar og oppmøte enn de andre tverrfaglige programmene ved fakultetet. Dette ble høsten 2004 vurdert å kunne skyldes at studentene også søker tilsvarende program som ikke inngår i samordna opptak, men også at den faglige profilen var utydelig, eller at den uklart formidlet i informasjonen om programmet. Programledelse og administrasjon har jobbet aktivt med dette gjennom studieåret, og opptaket høsten 2005 viser økning i søkertall, poengkrav og betraktelig bedring i fremmøtet.
Vurdering av behov for oppfølging 

Fakultetet vektlegger betydningen av et attraktivt studietilbud og høy inntakskvalitet, og selv om søkningen er god i dag, vil vi i planperioden 2005-2009 arbeide for å øke andelen godt kvalifiserte søkere til våre studieprogrammer. I første rekke må dette gjøres ved å stadig forbedre studietilbudet, tilby god søkerinformasjon og sette inn tiltak overfor program med svikt i inntakskvaliteten. Bachelorprogrammet i samfunnsgeografi er blant programmene med lavest poenggrense og søkertall i dag. I sin studiekvalitetsrapport melder de at en årsak til dette blant annet er lav kunnskap om faget i videregående skole, og at programmet vil sette inn tiltak for å bedre kjennskapen til faget.

For opptaket høsten 2005 har fakultetsledelsen merket seg at det var en nedgang i karaktergrense for flere av masterprogrammene. Dette kan skyldes en mellomperiode mellom et høyt tall uteksaminerte overgangsstudenter og fullførte bachelorkandidater etter ny ordning.  Det var imidlertid også en uvanlig høy andel nei-svar blant søkerne til masterprogrammet i statsvitenskap. Det bør gjøres undersøkelser av årsakene til dette, og vurdere om det er nødvendig å sette i gang oppfølgingstiltak.  
Når det gjelder vurdering av forkunnskaper og rangering av søkerne ved opptak til masterprogrammer, melder våre internasjonale masterprogrammer gjennom sine studiekvalitetsrapporter at vurderingen av internasjonale søkeres kvalifikasjoner oppleves komplisert. Peace and conflict studies har innført krav om at søkerne skal vedlegge dokumentasjon som viser karakterfordelingen ved egen institusjon, og håper det vil lette opptaksarbeidet. De toårige masterprogrammene i samfunnsøkonomi har tatt opp en stor andel utenlandske søkere over en periode, og merket seg at disse studentene ofte stiller med manglende forkunnskaper. Økonomisk institutt ønsker derfor krav om en internasjonal test (nærmere bestemet GRE) for bedre å rangere søkerne. Fakultetet saksbehandler dette i samarbeid med studieavdelingen.
I tillegg har fakultetet merket seg at rapporten fra referansepanelet for statsvitenskap viser til skjevfordeling av karakterer mellom universiteter og høgskoler, og påpeker faren for at høgskolekandidater rangeres for høyt i masteropptaket. Også ved samfunnsøkonomi er dette påpekt som et problem.
Fakultetsledelsen vil følge opp disse problemstillingene videre, og arbeide for bedre å kvalitetssikre masteropptakene. 
2.2.2 Rammekvalitet

Fakultetets økonomiske situasjon med tanke på forholdstall lærer/student er av overordnet betydning for rammekvaliteten. Problemstillingene er beskrevet i 2.1.4. Forholdstall lærer/student.
Studieadministrasjon
En stor del av fakultetets studentrelaterte oppgaver utføres av administrativt ansatte, i fakultetsadministrasjonen og på enhetene. Det er igangsatt et generelt arbeid for utvikling av administrative tjenester ved fakultetet. Studieadministrasjonen vurderes å ha høy kompetanse og fungere godt, men samarbeid og læring på tvers skal være et satsingsområde fremover også. Behovet for samarbeid og informasjonsflyt internt er særlig viktig ettersom fakultetet har en felles førstelinje og studieveiledning for alle bachelorstudenter i SV-infosenter. 
Med et felles mottak for et stort studenttall må vi legge stor vekt på likebehandling og stille strenge krav til studentene om å orientere seg i den informasjonen som finnes, og følge de frister som er satt. For at vi skal kunne få til en god og rettferdig oppfølging av et så stort studenttall, er både studentene og studieinformatørene avhengige av lettfattelige regler som henger sammen med en velfungerende studentweb/ utdanningsplan. Slik vi ser det er de mest sentrale og samtidig dårligst fungerende elementene et uklart UiO-reglement og tekniske løsninger rundt undervisningsopptak og eksamensmeldinger, for ordinære programstudenter og for privatister. 
Fakultetet har hatt en stor satsing på oppretting av flere utvekslingsavtaler, og vi har nå behov for å finne hensiktsmessige arbeidsrutiner og ansvarsdeling mellom studieavdelingen, fakultetsadministrasjon og enheter. Det gjelder blant annet eierskap til og oppfølging av utvekslingsavtaler, informasjons- og veiledningsarbeid overfor utreisende studenter og oppfølging av innreisende studenter. Det må settes klare mål for den videre satsingen med tanke på avtaleporteføljens volum og innhold, og på bakgrunn av dette vurdere om fakultetet har satt av tilstrekkelige administrative ressurser.

Arbeidsmiljø for studenter

I forbindelse med det generelle arbeidet med læringsmiljøet ved fakultetet, avholdes rutinemessig LAMU-møter med studentrepresentant, i henhold til Arbeidsmiljøhåndboken for studenter. Fakultetet ble intervjuet i forbindelse med arbeidstilsynets tilsyn ved UiO i februar, og vil samarbeide med Universitetsdirektøren i oppfølgingen av tilsynets vedtak om pålegg. Mest sentralt er å få tydeliggjort hvilke kontaktpunkter studentene har dersom de ønsker å melde om avvik, og få etablert hensiktsmessige rutiner for håndtering av avvik i studentenes læringsmiljø.

Våren 2005 ble det gjennomført tellinger av utnyttelsesgraden ved fakultetenes lesesaler. SV-fakultetet hadde noe bedre utnyttelse enn gjennomsnittet ved UiO, men var likevel langt fra full utnytting av lese-/pc-salstilbudet. Når det gjelder kvaliteten på tilbudet, vurderer fakultetsledelsen at pc-salene for masterstudenter i 4-etasje ES klart bør opprustes. Dette er tatt opp med Teknisk avdeling, og meldt inn i forbindelse med budsjettinnspillet for 2006. I tillegg er luftkvaliteten i pc-salen for lavere grads studenter i 2. etasje svært dårlig. Dette må også følges opp.
2.2.3 Programkvalitet
Det er gjort en rekke evalueringer og forbedringer i de enkelte studieprogrammene i løpet av studieåret. Dette gjelder både bachelor- og masterprogrammene. Fakultetet vurderer programkvaliteten jevnt over som god i dag, men har klare satsingsområder for planperioden 2005-2009.
Programkvalitet på bachelornivå

I fjorårets studiekvalitetsrapport konkluderte fakultetsledelsen med at programlederne burde gjennomgå bachelorprogrammene med tanke på tydeliggjøring av faglig profil, sammenheng og struktur i programmene, og videre at programmer med stor valgfrihet i emnevalg skulle vurdere å utarbeide en fastere struktur og/eller en større felles kjerne. Dette arbeidet er igangsatt ved flere program. Ved det tverrfaglige bachelorprogrammet i kultur og kommunikasjon er det eksempelvis gjort en innstramming i struktur som tydeliggjør programmets profil for studentene, og letter samarbeidet mellom program og emneleverandører. Ved bachelorprogrammet i offentlig administrasjon og ledelse er det lagt inn et nytt obligatorisk emne og en felles struktur i første semester. Europastudier utformer et nytt obligatorisk emne i samarbeid med juridisk fakultetet. Utviklingsstudier har fått inn et tilpasset emne fra statsvitenskap, samt planlegger en forsøksordning med feltarbeidsemne. 

Fakultetet har i 2004/2005 satset på internasjonalisering  av studieprogrammene, gjennom å sette av ressurser til å etablere flere utvekslingsavtaler på bachelornivå og bedre informasjon om utvekslingsavtalene. Dette har ført til en kraftig økning i antall utreisende og innreisende studenter, fra 250 i 2004 til nærmere 400 i 2005.  (se også punkt 2.2.2. rammekvalitet).

Behov for videre oppfølging av bachelorprogrammene
Flere av de disiplinære programmene melder i sine studiekvalitetsrapporter at studentene etterlyser flere kull- og programtiltak, og at dette vil være satsingsområder fremover. Ellers har fakultetsledelsen merket seg at de disiplinære programmer i sine studiekvalitetsrapporter ikke omtaler programmene som treårige helheter, men fokuserer på den disiplinære fordypningen. Dette tilsier at vi må arbeide videre med ansvarliggjøringen av programrådene i forhold til det helhetlige læringsutbyttet for programmene. Dette er allerede et tiltak for planperioden 2005-2009.

For tverrfaglige studieprogrammer har studentrepresentantene meldt inn en rekke utfordringer. Disse er særlig knyttet til studentenes manglende følelse av tilhørighet til et bestemt ’sted’, og til problemer med å påvirke utformingen av de emnegrupper og enkeltemner som inngår i programmet. Arbeidsdelingen mellom fakultet, enheter og studieprogrammer ved fakultetet er formelt nedfelt, men den faktiske bevisstheten rundt de ulike ansvarsområdene ser ut til å variere mellom program og enheter. Dette må kontinuerlig tas opp i aktuelle fora med institutt-/programledere. 
Videre er det viktig å sørge for et tilstrekkelig tverrfaglig grunnlag for programmene i den vitenskapelige staben på enhetene, slik at programledelsen kan ha god tilgang på innspill og støtte til faglig utvikling av programmene. Konkrete tiltak delvis igangsatt, og må følges opp videre. Fakultetsledelsen må sørge for at de programråd som oppnevnes kan fungere som gode støttespillere for programleder. Emneansvarlige bør samarbeide aktivt med programledelsen i de programmene hvor emnet inngår. De emneansvarlige har en  sentral rolle i kvalitetsforbedringen av programmene, gjennom utforming av pensum og undervisnings-/vurderingsformer. Programrådsrepresentanter og emneansvarlig bør også synliggjøres som faglige kontaktpersoner for studentene på programmet. 
Den faglige og administrative oppfølging som gis studenter på tverrfaglige program må for øvrig jamføres med tilbudet til ’disiplinære’ programstudenter. Fakultetsledelsens vurdering så langt har vært at de tverrfaglige programmene må satse ekstra på faglig-sosiale tiltak utenom den ordinære undervisningen, for å gi sette emnene i en tverrfaglig, tematisk ramme og styrke programtilhørigheten. Det er satt av midler i budsjettet til dette. I tillegg er programmene oppfordret til å stramme inn på strukturen der hvor det er faglig forsvarlig. Flere felles obligatoriske emner vil gi programmene en tydeligere profil, og vil gjøre det enklere for emneleverandører å tilpasse emneinnholdet til programmets behov.

Programkvalitet på masternivå

På masterprogrammene må det sies å være en generell kvalitetssvikt i forhold til gjennomføringen. En svært liten andel gjennomfører programmene til normert tid (se 2.1.2). Denne kvalitetssvikten må i stor grad knyttes til programkvaliteten, samt krav til og oppfølging av studentene. 
Behov for oppfølging av masterprogrammene
Flere masterprogram er allerede i gang med arbeidet for å bedre gjennomføringen. Statsvitenskap har gjort omlegginger i programmet med virkning fra høsten 2005. Sosiologi arbeider nå aktivt for å bedre det svake gjennomføringsresultatet, gjennom å utvikle bedre studieløp og sikre god oppfølging av studentene underveis. Sosialantropologi peker i sin studiekvalitetsrapport på særlige satsinger som er gjort på masterprogrammet for å få en så stor andel masterstudenter igjennom på normert tid. SAI fremhever viktigheten av å få studentene i gang med oppgavearbeidet og i kontakt med veileder tidlig i studieløpet. Instituttet har jevnlig presisert overfor både veiledere og studenter om at det er et mål å gjennomføre på normert tid, og fullt mulig å gjøre dette med gode resultater. Et viktig argument for programledelsen har vært at studentene skal vurderes på like vilkår, og at det derfor er avgjørende at de bruker like lang tid på oppgavearbeidet. Programmet har kun fellesemner i tillegg til den selvstendige masteroppgaven, og rapporterer at den kullfølelse som skapes i første semester også bidrar til et press mot normert progresjon. Programmet har videre faste innleveringsfrister og en streng praksis med tanke på tidsbegrenset tilbud om veiledning. Det vil være nyttig for de andre programmene å bruke SAIs erfaringer i utvikling av forbedringstiltak. 
 2.2.4 Undervisningskvalitet
Enhetene melder ikke om særskilt svikt i undervisningskvaliteten, men det er en generell utfordring ved fakultetet at en så stor del av undervisningen holdes av time/hjelpelærere (se 2.2.2 rammekvalitet). Evalueringer viser at mange time/hjelpelærere for meget gode tilbakemeldinger fra studentene, men den faglige og pedagogiske oppfølgingen av disse lærerne er likevel en utfordring. Enhetene må jobbe kontinuerlig med å gi nye forelesere særskilt oppfølging av instituttleder og emneansvarlig, og tilbud om kollegaveiledning og pedagogiske kurs ved behov. Fakultetsledelsen vil følge opp dette, og eventuelle personalmessige utfordringer, i møter med instituttlederne.

Videre har fakultetsledelsen foretatt uformelle stikkprøver av undervisningsmengden gitt ved våre fag og ved tilsvarende fag ved Universitetet i Bergen og NTNU. Vi mener det er grunn til å se nærmere på undervisningsmengden, og vurdere om vi bør sette en minstestandard for antall timer per emne av en bestemt størrelse. Fakultetet ønsker ikke å tilby mindre undervisning til våre studenter enn ved de andre samfunnsvitenskapelige fakultetene. En forutsetning for å kunne sette en minstestandard er naturligvis tilstrekkelige økonomiske ressurser.
Flere enheter melder om utfordringer ved å ha ulike programstudenter på viderekomne emner i faget. På den ene side kan det skape liten fleksibilitet og unødige problemer for progresjon å ha absolutte forkunnskapskrav til emner på 2000- og 3000-nivå. På den annen side erfarer foreleserne at forkunnskaps-anbefalinger ikke alltid tas seriøst av studentene, og prestasjonene derfor kan variere blant ulike studentgrupper fra ulike program. På dette området er det viktig med tydelig informasjon til studentene, og gode programstrukturer. Enhetene arbeider kontinuerlig med dette.
2.2.5 Resultatkvalitet
Frafall og gjennomføring er beskrevet i avsnitt 2.1.2, studiepoengproduksjon i 2.1.3 og karaktersetting i 2.1.5.
Særlige satsingsområder i forhold til resultatkvaliteten for perioden 2005-2009 er beskrevet i strategisk plan (utdanningskapittelet vedlagt). Dette gjelder særlig å tydeliggjøre programmenes læringsutbytte, og arbeidslivsrelevans. Som ledd i dette arbeider samarbeider fakultetet med HF om en kandidatundersøkelse blant ferdige kandidater 2000-2004.

Programmene må se på variasjonen i undervisnings- og vurderingsformer, og hensiktsmessigheten i forhold til læringsmål. Totalt sett ser vi at over 80% av alle emner som tilbys i dag har en skoleeksamen, enten som eneste vurderingsform eller i kombinasjon med andre eksamener. Både i forhold til programmenes læringsutbytte, og i forhold til eksamensplanlegging og bedre utnytting av semestrenes lengde til studier er dette noe fakultetet vil se nærmere på.

Fakultetsledelsen har i løpet av studieåret fått tilbakemeldinger på problemstillinger knyttet til studenter som avlegge eksamen på nytt for å forbedre karakter. Ved fag hvor det er stor konkurranse om opptak til videre studier, er det en høy andel studenter som avlegger eksamen på nytt for å forbedre karakter. Dette er særlig gjeldende ved årsenheten i psykologi for opptak til profesjonsstudiet, og fører til en negativ spiral med stadig økende karakterkrav. Ved fag med klare progresjonskrav mellom ’kunnskapsemner’ er det et problem at noen viderekomne studenter avlegger eksamen på nytt i grunnleggende emner. Dette gjelder særlig samfunnsøkonomi. Fakultetet har meldt inn begge disse problemstillingene i det pågående forskriftsarbeidet.

2.2.4 Styringskvalitet 
Se 3.2.
3 Studiekvalitetsarbeidet

3.1 Beskrivelse av gjennomført studiekvalitetsarbeid

3.1.1 Beskrivelse av vedtatte mål og planer for studiekvalitetsarbeidet

Fakultetet har fastsatt mål for studiekvalitetsarbeidet i årsplanen for 2005. Oversikt over tiltak er vedlagt med kommentarer i tabell 4. Fakultetet har vedtatt mål for studiekvalitetsarbeidet for 2005-2009 i strategisk plan, utdrag vedlagt i vedlegg 5. 

3.1.2 Beskrivelse av bruk av tilsynssensorer og gjennomføring av tilsynssensorordningen

Fakultetet har utarbeidet generelle retningslinjer for tilsynssensorordningen, og har oppnevnt tilsynssensorer for alle emner og program (liste vedlagt). Ett unntak er det internasjonale masterprogrammet ESST. Eksternt tilsyn er så langt ivaretatt av The European Inter-University Association on Society, Science and Technology (ESST) , som regulerer programmet innenfor UiO´s rammer. Dersom det etableres et nytt 2-årig masterprogram ved TIK, med oppstart høsten 2006, vil det opprettes tilsynssensor for masterprogrammene samlet. 
I underkant av halvparten av tilsynssensorene har avlagt rapport for våren 2005, flere vil rapportere senere i høst. De mottatte rapportene har vært av ulikt omfang og innhold. Generelt er tilsynssensorene positive, og flere enheter melder å ha fått nyttige tilbakemeldinger i kvalitetsarbeidet.
3.1.3 Beskrivelse av ev tiltak gjennomført spesielt med sikte på å rette opp sviktende kvalitet

Enheter og program har gjort løpende endringer i studietilbudet gjennom studieåret. På fakultetsnivå har ledelsen tatt tak i mer overordnete problemstillinger, men også tegn på sviktende kvalitet ved enkeltprogram. For bachelorprogrammet i offentlig administrasjon og ledelse viste tall høsten 2004 en lavere søkning, lavere poenggrense og større frafall enn andre bachelorprogram ved fakultetet. Fakultetsstyret ba derfor om en orientering av programleder med forslag til oppfølgingstiltak. Dette ble gjort på møte i oktober 2004, og programmet har deretter gjennomført endringer for å tydeliggjøre faglig profil. Se også 2.2.1 Inntakskvalitet og 2.2.3 programkvalitet.
Studentenes representanter i fakultetsstyret har tatt opp særskilte utfordringer ved drift og oppfølging av de tverrfaglige bachelorprogrammene ved fakultetet. Oppfølgingstiltak er beskrevet i  2.2.3 programkvalitet.
3.1.4 Fakultetets oppfølging av sentralt fastlagte satsingsområder og ev. særlige styringssignal
UiOs studiekvalitetsplan for 2005 omhandler ferdigstilling, implementering og forankring av kvalitetssystemet, noe fakultetet har arbeidet med å følge opp. Fakultetets systembeskrivelse ble innlevert i februar og er godkjent av Rektor. 
3.1.5 Beskrivelse av eventuelle gjennomførte og planlagte endringer i fakultetets kvalitetssystem

Fakultetet har ikke gjennomført endringer i kvalitetssystemet. I etterkant av årlig kvalitetsprosess på programmer og enheter, skal det vurderes om de enkelte rutiner bør forbedres eller forenkles. Fakultetet vil fokusere særlig på at kvalitetssikringsarbeidet på studiesiden må inngå i den helhetlige virksomhetsstyringen, og har igangsatt et arbeid for å finne gode styringsparametre for dette arbeidet. Dette må igjen kobles til virksomhetsstyringen på sentralt nivå. 
3.2. Egenvurdering av fakultetets samlede studiekvalitetsarbeid

Fakultetsledelsens vurdering er at det på enheter og program gjøres et kontinuerlig godt studiekvalitetsarbeid, og det legges mye innsats i evalueringer, vurderinger og videreutvikling av studiene. Alle enheter og program leverte 30.09. rapport for studieåret 2004/5. Rapportenes ulikhet i omfang og innhold bar preg av at dette er første rapporteringsrunde, men også at programmene og enhetene har ulike utfordringer. Flere enheter melder inn behovet for forenklinger i rapporteringsarbeidet. Vurderinger som skulle gjøres på grunnlag av nøkkeltall har vært vanskelige, ettersom FS-rapporten for programstudenter ikke er tilfredsstillende. Flere enheter viser også til at det må videreutvikles hensiktsmessige rutiner internt for å utnytte evalueringer enda bedre i en kvalitetssikringsprosess.
4 Planer for tiltak og oppfølging

4.1 Fokusområder
Særlige fokusområder for fakultetet i 2006 må knyttes til strategisk plan. Koblet til vurderingen av studiekvaliteten for 2004/5 er det klart at videreutvikling av studieprogrammene med tydelig fokus på studentenes læringsutbytte er viktig i begynnelsen av planperioden. 
4.2 Tiltak 
Under følger hovedtiltak for fakultetet i 2006, som må innarbeides i årsplanen. Oversikten er ikke en utfyllende oppsummering av våre utviklingsområder på studiesiden, men viser hva som klart må prioriteres.

1. I strategisk plan har vi et mål om ”tydeliggjøring av de ulike studieprogrammenes mål om læringsutbytte, og systematisk utnyttelse av kontakt med arbeidslivet, for å forbedre studieprogrammene og utruste våre kandidater med en større bevissthet om hva de kan når de skal ut i arbeidslivet”. Dette arbeidet må gis prioritet i 2006. 
2. Koblet til første punkt er mobilisering av studentenes egen innsats for å nå læringsmålene gjennom å stille klare og høye krav, og gjennom gode undervisnings- og vurderingsformer. Både i forhold til programmenes læringsmål, i forhold til eksamensplanlegging og bedre utnytting av semestrenes lengde til studier er variasjonen i undervisnings- og vurderingsformer noe fakultetet må prioritere å arbeide med.
3. Masterprogrammene må fortsette arbeidet med å legge om studieløp og bedre oppfølgingen av studentene for å øke andelen masterstudenter som gjennomfører på normert tid.
4. Fakultetsledelsen vil også følge med på karakterfordelingen med tanke på å forhindre en for snever bruk av karakterskalaen ved enkelte program. Et tiltak som må vurderes nærmere er å innføre bestått/ikke-bestått i slike tilfeller.

5. Fakultetet vil samarbeide med Universitetsdirektøren for å tydeliggjøre hvilke kontaktpunkter studentene har dersom de ønsker å melde om avvik i arbeidsmiljøet, og få etablert hensiktsmessige rutiner for håndtering av avvik i studentenes læringsmiljø.

For prioriterte områder som krever støtte fra sentraladministrasjonen, se 4.5. For øvrige utviklingsområder, se de enkelte avsnittene i rapporten.

4.3 Konsekvenser for fakultetets årsplan og ressursfordeling
Fakultetets årsplan utarbeides på bakgrunn av de vurderinger som er gjort av studiekvaliteten, og de føringer som er lagt i strategisk plan for perioden. 
Ressursfordelingen gjøres i all hovedsak gjennom fakultetets finansieringsmodell. Det settes av noen midler til særlige strategiske tiltak. Et tiltak som allerede er igangsatt er utvikling og gjennomføring av felles kandidatundersøkelse med Humanistisk fakultet. Fakultetsledelsen har også satt av noen midler for utvikling av nye eksamensformer. Det vil videre bli satt av midler til felles seminar for undervisnings/programledere.
4.4 Fakultetets plan for å følge opp programmer og institutter
Fakultetsledelsen følger opp enhetene direkte gjennom styringsdialogmøter. I tillegg har Dekan oppfølgingssamtaler med programlederne for tverrfaglige program. 

Studiespørsmål av generell interesse tas opp i Dekanens ledergruppe, som møtes jevnlig, og i det rådgivende Forum for studiespørsmål, som møtes to ganger i semesteret. Studieadministrasjonen ved fakultetet avholder månedlige møter i regi av studieleder. 
Fakultetet planlegger et særskilt seminar for undervisnings/programledere i begynnelsen av 2006. Årsplantiltak knyttet til utvikling av programmene vil være hovedtema her.

4.5 Eventuelle områder med behov for oppfølging/”bistand” fra institusjonsnivå
Under følger prioriterte områder hvor fakultetet har behov for oppfølging fra institusjonsnivå:
1. Fakultetets hovedinnspill i budsjettarbeidet for 2006-2008 er en radikal styrking av basisfinansieringen av fakultetet. Hovedargumentasjonen for en styrket basisfinansiering er at den vil gi rom for å bedre forholdstallet mellom studenter og vitenskapelige ansatte, og gi mer undervisning og mer forskningsbasert undervisning enn det vi har kapasitet til i dag. Konkret forslag til tiltak er beskrevet i budsjettinnspillet for 2006.
2. Det er viktig for likebehandling av studentene og hensiktsmessige administrative rutiner at et klart UiO-reglement henger godt sammen med tekniske løsninger. Et særlig viktig område for fakultetet er undervisningsopptak og eksamensmeldinger, for ordinære programstudenter og for privatister. 

3. Fakultetet ber Universitetsledelsen legge større kraft i arbeidet med å sikre at karaktersettingen på masternivå følger de samme generelle retningslinjer. Fakultetet har i større grad enn gjennomsnittet fulgt de forskriftsfestede vurderingskriteriene, og gir klart flere C på masternivået enn andre fakulteter. Det er viktig at ikke karaktersettingen ved SV-fakultetet dermed gir våre kandidater dårligere arbeidsmarkedsmuligheter. 
4. I forhold til studentenes fysiske arbeidsmiljø, er det nødvendig å prioritere opprusting av pc-salene for masterstudenter i 4-etasje ES. Dette er tatt opp med Teknisk avdeling, og meldt inn i forbindelse med budsjettinnspillet for 2006. I tillegg er luftkvaliteten i pc-salen for lavere grads studenter i 2. etasje altfor dårlig. Dette må også følges opp.

Vennlig hilsen

Asbjørn Rødseth

Vedlegg – nøkkeltall 

Tabell 1a. Rekruttering årsenheter og bachelorprogram
	Studium
	Ramme
	Primær-søkere
	Tilbud
	Møtt
	Primær-søkere per ramme
	Poeng primær-vitnemål
	Endring antall primær-søkere H03 - H04
	Endring antall primær-søkere H04-H05
	Høst 05 Poeng primær-vitnemål

	Etnisitet og flerkulturelle samfunn, årsenhet
	40
	129
	64
	34
	3,2
	46,5
	-17.8%
	(ikke tatt opp)

	Europastudier (EU)
	60
	129
	97
	62
	2,2
	50
	-10.4%
	-9 %
	49,8

	Internasjonale studier
	60
	559
	96
	60
	9,3
	57,8
	-6.5%
	-8 %
	58,1

	Kultur og kommunikasjon
	60
	256
	97
	70
	4,3
	49,6
	-23.8%
	-6 %
	49,9

	Offentlig administrasjon og ledelse
	60
	156
	97
	48
	2,6
	44,5
	13.9%
	13 %
	46,2

	Psykologi
	120
	777
	198
	138
	6,5
	50,4
	17.2%
	-8 %
	49,4

	Psykologi, årsenhet
	330*
	1386
	632
	400
	4,2
	49,3
	-7.0%
	-1 %
	49

	Samfunnsgeografi
	60
	88
	96
	67
	1,5
	42,6
	60.0%
	26 %
	43,6

	Samfunnsøkonomi
	120
	280
	220
	134
	2,3
	44,4
	22.3%
	4 %
	47

	Samfunnsøkonomi, 5år
	50
	167
	90
	62
	3,3
	52,1
	10.6%
	3 %
	52,3

	Sosialantropologi
	140
	234
	229
	154
	1,7
	44
	20.0%
	7 %
	44

	Sosiologi
	160
	296
	264
	174
	1,9
	43,8
	41.6%
	7 %
	43,6

	Statsvitenskap
	210
	424
	342
	229
	2
	47
	8.4%
	-14 %
	47,2

	Utvikling og miljø, årsenhet
	40
	65
	64
	27
	1,6
	45,7
	16.1%
	(ikke tatt opp)

	Utviklingsstudier
	60
	161
	96
	69
	2,7
	51,4
	-23.7%
	15 %
	52,6

	TOTALT 
	1240
	5107
	2682
	1728
	
	47,94
	 
	 
	 


Tabell 1b. Rekruttering masterprogram og profesjon
	Masteropptak høst 2004
	Ramme
	Søknader
	Tilbud
	Jasvar
	Poenggrense
	Poenggrense høst 05

	Profesjonsstudiet i Psykologi
	44
	462
	44
	44
	A (64,75)
	A

	Masterprogram i Psykologi 
	30
	244
	41
	35
	A (64,6)
	B

	Sosialantropologi
	55
	140
	66
	51
	C (63,4)
	C

	Sosiologi
	40
	120
	55
	39
	B (63,6)
	C

	Samfunnsgeografi
	14
	50
	26
	18
	C (63,2)
	C

	Development geography
	4
	75
	 
	4
	Individuell 
vurdering
	Individuell vurdering

	Samfunnsøkonomi
	25
	200
	32
	27
	B (63,5) / 
individuell vurd 
	B / individuell vurd

	Environmental and Development Economics
	30
	190
	 
	34
	Individuell 
vurdering
	Individuell vurdering

	Statsvitenskap
	60
	221
	69
	 
	B (63,8)
	C

	Peace and Conflict Studies
	15
	328
	23
	15
	Individuell 
vurdering
	B / individuell vurdering

	ESST
	20
	50
	 
	19
	B (63,9)
	Individuell vurdering

	
	
	
	
	
	
	

	Masteropptak vår 2005
	Ramme
	Søknader
	Tilbud
	Jasvar
	Poenggrense

	Profesjonsstudiet I Psykologi
	44
	143
	57
	44
	A (64,75)

	Sosiologi
	40
	57
	47
	
	C

	Samfunnsgeografi
	13
	30
	17
	
	C (63,2)

	Samfunnsøkonomi
	25
	55
	24

	21

	B (63,7) / 
individuell vurdering

	Statsvitenskap
	60
	137
	57
	54
	C (63,4)


Tabell 2 – Studiepoengproduksjon per årsenhets- og bachelorstudent

	
	Høst 04
	Vår 05

	STUDIEPROG
	Antall reg stud
	Antall reg stud 0 nye SP
	% aktive stud
	Nye SP pr. registrert stud.
	Nye SP per aktiv stud
	Antall reg stud
	Antall reg stud 0 nye SP
	% aktive stud
	Nye SP pr. registrert stud.
	Nye SP per aktiv stud

	Lavere grad
	
	
	
	
	
	
	
	
	
	

	SV1-EFSA
	45
	14
	69 %
	18,4
	26,8
	32
	6
	81 %
	22,2
	27,3

	SV1-PSY
	622
	215
	65 %
	16,4
	25,1
	436
	139
	68 %
	18,2
	26,7

	SV1-UTMIL
	41
	19
	54 %
	12,7
	23,6
	28
	9
	68 %
	17,1
	25,3

	SVB-ECON
	386
	76
	80 %
	20,9
	26,1
	323
	70
	78 %
	20,0
	25,5

	SVB-EURO
	126
	18
	86 %
	23,8
	27,7
	110
	22
	80 %
	21,9
	27,3

	SVB-INTER
	143
	14
	90 %
	27,3
	30,2
	135
	13
	90 %
	26,8
	29,7

	SVB-KULKOM
	128
	14
	89 %
	20,9
	23,5
	110
	9
	92 %
	32,3
	35,1

	SVB-OADM
	95
	17
	82 %
	19,9
	24,2
	79
	15
	81 %
	21,8
	26,9

	SVB-PSY
	592
	152
	74 %
	19,8
	26,6
	497
	118
	76 %
	21,2
	27,8

	SVB-SANT
	381
	66
	83 %
	21,6
	26,1
	329
	78
	76 %
	20,4
	26,8

	SVB-SGO
	193
	38
	80 %
	20,2
	25,1
	176
	42
	76 %
	20,0
	26,3

	SVB-SOS
	396
	74
	81 %
	21,2
	26,1
	347
	60
	83 %
	20,9
	25,3

	SVB-STV
	653
	142
	78 %
	20,2
	25,8
	563
	118
	79 %
	20,8
	26,3

	SVB-UTV
	124
	14
	89 %
	25,3
	28,5
	117
	17
	85 %
	24,5
	28,7

	total
	3925
	873
	78 %
	20,3
	26,1
	3282
	716
	78 %
	21,2
	27,1


Tabell 3 karaktergivning masteroppgave

	
	
	A
	B
	C
	D
	E

	PECOS master

	2005
	13 %
	87 %
	0 %
	0 %
	0 %

	PSYK prof hovedoppg

	2003
	21 %
	55 %
	21 %
	0 %
	3 %

	
	2004
	28 %
	48 %
	18 %
	3 %
	3 %

	
	2005

	19 %
	68 %
	10 %
	3 %
	0 %

	SGO hovedfag
	2003
	29 %
	57 %
	14 %
	0 %
	0 %

	
	2004
	14 %
	50 %
	36 %
	0 %
	0 %

	
	2005

	25 %
	58 %
	17 %
	0 %
	0 %

	SGO master
	2004
	0 %
	100 %
	0 %
	0 %
	0 %

	
	2005

	33 %
	67 %
	0 %
	0 %
	0 %

	SOS master 
	2004
	100 %
	0 %
	0 %
	0 %
	0 %

	
	2005

	25 %
	13 %
	38 %
	25 %
	0 %

	SOSANT hovedfag
	2003
	10 %
	70 %
	20 %
	0 %
	0 %

	
	2004
	39 %
	37 %
	17 %
	4 %
	2 %

	
	2005

	25 %
	50 %
	25 %
	0 %
	0 %

	SOSANT master
	2005
	32 %
	42 %
	26 %
	0 %
	0 %

	SOS hovedfag
	2003
	21 %
	21 %
	43 %
	14 %
	0 %

	
	2004
	6 %
	35 %
	46 %
	11 %
	2 %

	
	2005
	10 %
	35 %
	40 %
	15 %
	0 %

	STV hovedfag

	2003
	46 %
	38 %
	17 %
	0 %
	0 %

	
	2004
	25 %
	42 %
	32 %
	1 %
	0 %

	
	2005
	11 %
	39 %
	37 %
	11 %
	2 %

	STV master
	2004
	33 %
	33 %
	0 %
	33 %
	0 %

	
	2005
	25 %
	46 %
	29 %
	0 %
	0 %


Tabell 4 Utdrag fra årsplan 2005, med kommentarer

	4.6 Mål: Sikre kvaliteten ved studieprogrammene og emneporteføljen

	Virkemidler
	Kommentarer til gjennomføring

	Fakultetet skal implementere et gjennomgående kvalitetssikringssystem. 
	Se 3.2. studiekvalitetsarbeidet

	Ledelsen for fakultet, institutt og program skal følge opp svikt som avdekkes innen studiene. Emne- og programansvarlige har her et særlig ansvar.
	Se 3.2. studiekvalitetsarbeidet

	Enhetene skal gjennomgå emneporteføljen med hensyn på å få en optimal utnyttelse av ressursene.
	Enhetene er i ferd med å ta i bruk et nyutviklet ressursstyringsverktøy

	Fakultetet skal iverksette tiltak som bedre utnytter semesterets lengde til studier, bl.a. ved gjennomgang av eksamensavviklingen. 
	Pågår

	Fakultetet skal evaluere Examen facultatum. 
	Pågår

	Profesjonsstudiet i psykologi skal programevalueres. 
	Pågår

	Programevalueringen av masterprogrammene Peace and Conflict Studies, Environmental and Development Economics og samfunnsøkonomi (2-årig) skal igangsettes. 
	Evalueringen av PECOS igangsettes høsten 2005, samfunnsøkonomi har fått utsettelse grunnet fagevaluering i forskningsrådet

	Fakultetet skal synliggjøre at de økonomiske rammene gjør det vanskelig å følge opp studentene i henhold til intensjonen i studiereformen, og søke å oppnå bedre rammevilkår. 
	Påpekt flere steder i rapporten.

	Hvis det reduserte opptak på lavere grad opprettholdes, skal fakultetet vurdere å legge ned et studieprogram.
	Fakultetet har inntil videre valgt å avvente programevalueringer og evt. styrking av basisfinansieringen.

	Overflytting av alle lavere grads studenter på psykologi til Byggetrinn 2 i Forskningsveien (som ferdigstilles ved årsskiftet 2005/2006) skal planlegges.
	Pågår

	Fakultetet skal prioritere oppussing av felles pc-stuer for masterstudenter i 4. etasje i Eilert Sundts hus. 
	Se 2.2.2 Rammekvalitet


Vedlegg 5 – Utdrag fra Strategisk plan for Det samfunnsvitenskapelige fakultet 2005-2009, vedtatt av fakultetsstyret 23/6-2005 
UTDANNING 
SV-fakultetet skal gi studenter fagkompetanse på nivå med de beste europeiske universiteter, og gi studentene et godt grunnlag for videre utvikling som borger og fagperson 
Det samfunnsvitenskapelige fakultet har gjennomført store endringer i studietilbudet i forbindelse med gradsreformen, og fått uttelling for dette i form av høye søkertall. I planperioden vil hovedmålsettingen være å konsolidere og forbedre det studietilbudet vi nå har etablert. Fakultetet skal videreutvikle en bred forskningsbasert samfunnsvitenskapelig utdanning, av høy faglig og pedagogisk kvalitet. Utdanning fra bachelor til phd er fakultetets kjerneoppgave på studiesiden. Etter- og videreutdanning skal normalt kun prioriteres dersom det ikke går på bekostning av denne oppgaven. Fakultetet skal øke graden av internasjonalisering av studiene, men også sikre at studentene lærer norsk fagspråk ved at hoveddelen av bacheloremnene fortsatt undervises på norsk Våre studier skal utdanne for avanserte oppgaveløsninger innenfor et vidt spekter av arbeidsområder, og gjennom vektlegging av teori og metode gi et godt grunnlag for forskeropplæring. 

Fakultetets prioriterte resultatmål i planperioden vil være: - å øke antallet godt kvalifiserte søkere per program, samt legge til rette for at en høyere andel av studentene våre kan fullføre masterstudier ved å foreta en oppjustering i antall masterstudenter og en nedjustering i antall bachelorstudenter. For å forbedre kvaliteten på undervisningstilbudet vil fakultetet søke å redusere antall studenter per lærer. Fakultet skal utdanne kandidater som er ettertraktet i arbeidsmarkedet og som er tilfredse med sitt utdanningsvalg også noen år etterpå. 
Hovedmålene skal nås gjennom: 

• mobilisering av studentenes egen innsats for å nå læringsmålene gjennom å stille klare og høye krav, gjennom engasjerende undervisning, ved å gi gode tilbakemeldinger underveis og ved å la studentene være partnere i et felles læringsprosjekt, 

• tydeliggjøring av de ulike studieprogrammenes mål om læringsutbytte, og systematisk utnyttelse av kontakt med arbeidslivet, for å forbedre studieprogrammene og utruste våre kandidater med en større bevissthet om hva de kan når de skal ut i arbeidslivet, 

• internasjonalisering av studiene, ved å øke antall utvekslingsavtaler, ved å tilby flere engelskspråklige emner og ved å øke den internasjonale rekrutteringen til noen av mastergradene, 

• å lage gode overganger fra tverrfaglige bachelorprogrammer til disiplinære mastergrader, 

• innretting av masterprogrammene, slik at de studenter som tar sikte på en forskerutdanning skal kunne velge mer krevende emner innenfor teori og metode, 

• synliggjøring av vår ordinære emneportefølje som etter- og videreutdanningstilbud, og vurdering av mindre endringer for å tilpasse emner til målgruppen. 

En forutsetning for å lykkes vil være aktiv faglig ledelse av studieprogrammer og emneportefølje. 

� NIFU STEP Arbeidsnotat 13/2005 om Frafall fra universitetet: http://www.nifustep.no/norsk/arbeidsnotater/frafall_fra_universitetet

